河東獅吼
東坡先生無一銭、十年家火燒凡鉛。
黄金可成河可塞、只有霜鬢無由玄。
龍丘居士亦可憐、談空説有夜不眠。
忽聞河東獅子吼、拄杖落手心茫然。
誰似濮陽公子賢、飲酒食肉自得仙。
平生寓物不留物、在家学得忘家禅。
門前罷亜十頃田、清溪繞屋花連天。
溪堂醉臥呼不醒、落花如雪春風顛。
我遊蘭溪訪清泉、已辦布襪青行纏。
稽山不是無賀老、我自興盡回酒船。
恨君不識顔平原、恨我不識元魯山。
銅駝陌上会相見、握手一笑三千年。